Source: https://pharmacafennica.fi/spc/2884029
Timestamp: 2018-05-25 16:53:56+00:00
Document Index: 3504303

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

CANESTEN SOFT emätinpuikko, kapseli, pehmeä 500 mg, CANESTEN SOFT KOMBI emulsiovoide + emätinpuikko, kapseli pehmeä 500 mg + 10 mg/g - Pharmaca Fennica
CANESTEN SOFT emätinpuikko, kapseli, pehmeä 500 mg, CANESTEN SOFT KOMBI emulsiovoide + emätinpuikko, kapseli pehmeä 500 mg + 10 mg/g
Canesten Soft 500 mg emätinpuikko: Yksi emätinpuikko sisältää 500 mg klotrimatsolia.
Canesten Soft Kombi: Yksi emätinpuikko sisältää 500 mg klotrimatsolia ja 1 gramma emulsiovoidetta sisältää 10 mg (1 %) klotrimatsolia.
Canesten Soft 500 mg emätinpuikko: Emätinpuikko, kapseli, pehmeä.
Canesten Soft Kombi: Emätinpuikko, kapseli, pehmeä ja emulsiovoide.
Canesten Soft 500 mg emätinpuikko: Klotrimatsolille herkkien mikro-organismien, kuten hiivasienten (Candida albicans) aiheuttamat ulkosynnyttimien ja emättimen tulehdukset.
Canesten Soft Kombi: Klotrimatsolille herkkien mikro-organismien, kuten hiivasienten (Candida albicans) aiheuttamat ulkosynnyttimien ja emättimen tulehdukset (vulviitti ja vaginiitti).
Yksi 500 mg:n emätinpuikko syvälle emättimeen kerta-annoksena illalla ennen nukkumaanmenoa. Emätinpuikko työnnetään pakkauksessa olevan asettimen avulla mahdollisimman syvälle emättimeen.
Canesten Soft -valmisteita ei tulisi käyttää kuukautisten aikana. Hoito tulisi lopettaa ennen kuukautisten alkua.
Yleensä tulehdus on sekä emättimessä (vaginiitti) että ulkoisissa sukupuolielimissä (vulviitti). Siksi voidetta levitetään naisilla (alueelle ulkoiset sukupuolielimet – peräaukko) ohuelti 2-3 kertaa vuorokaudessa, kunnes potilas on ollut oireeton 3 vuorokautta, eli yleensä 1-2 viikon ajan.
Vulviitin hoitoon voidaan käyttää Canesten 10 mg/g emulsiovoidetta tai Canesten 20 mg/g emätinvoidetta.
Yhdyntää tulisi välttää valmisteen käytön aikana, sillä tulehdus saattaa tarttua sukupuolikumppaniin ja lateksista valmistettujen ehkäisyvalmisteiden, kuten kondomien ja pessaarien, teho saattaa heiketä.
Canesten Soft -hoitoa ei tulisi aloittaa ilman lääkärin määräystä potilaan ensimmäisen emättimen hiivasieni-infektion yhteydessä eikä kroonisissa, toistuvissa infektioissa.
Alle 15-vuotiaat lapset ja nuoret sekä postmenopausaaliset naiset eivät saa käyttää tätä lääkevalmistetta ilman lääkärin määräystä, jotta voitaisiin poissulkea mahdollinen muu syy, kuten klamydiainfektio tai syöpä.
Tamponeja, emätinhuuhteita, spermisidejä tai muita emättimeen tarkoitettuja valmisteita ei saa käyttää samaan aikaan Canesten Soft -valmisteiden kanssa.
Yhdyntää tulisi välttää valmisteen käytön aikana, sillä tulehdus saattaa tarttua sukupuolikumppaniin. Lateksista valmistettujen ehkäisyvalmisteiden, kuten kondomien ja pessaarien, teho saattaa heiketä.
Vältä aineen joutumista silmiin. Emätinpuikkoja tai emulsiovoidetta ei saa niellä.
Emulsiovoiteen sisältämä setostearyylialkoholi voi aiheuttaa paikallisia ihoreaktioita (esim. kosketusihottumaa).
Klotrimatsoli on keskivahva maksan mikrosomaalisen CYP3A4-isoentsyymin inhibiittori ja heikko CYP2C9-isoentsyymin inhibiittori. Paikallisesti vaginaalisesti käytettävästä klotrimatsolista imeytyy 3-10 % systeemikiertoon, jolloin se voi vaikuttaa annosriippuvaisesti etenkin CYP3A4-isoentsyymin välityksellä metaboloituvien lääkeaineiden pitoisuuteen, lisäten yhteiskäytössä näiden lääkeaineiden plasmapitoisuutta. Koska vaikutus CYP2C9-isoentsyymiin on heikko ja paikallisesti käytettynä klotrimatsolista imeytyy vain pieni osa systeemikiertoon, on klotrimatsolin vaikutus CYP2C9- isoentsyymin kautta metaboloituvien lääkeaineiden pitoisuuksiin pieni.
Kontrolloidut kliiniset tutkimukset raskaudenaikaisesta käytöstä puuttuvat, mutta epidemiologinen data ei anna viitteitä siitä, että haitallisia vaikutuksia äidille tai lapselle olisi odotettavissa, jos Canesten Soft -valmisteita käytetään raskauden aikana.
Canesten-valmisteella ei ole haitallista vaikutusta tai on vähäinen vaikutus ajokykyyn ja koneiden käyttökykyyn.
Akuutin myrkytyksen riski on epätodennäköinen yksittäisen emättimeen tai iholle käytetyn yliannoksen jälkeen (levitettäessä voidetta laajalle ihoalueelle imeytymistä edistävissä olosuhteissa), kuin myös vahingossa niellyn annoksen jälkeen. Erityistä vastalääkettä ei ole.
Canesten-valmisteet sisältävät klotrimatsolia, joka on imidatsoliryhmään kuuluva laajaspektrinen antimykootti. Canesten Soft -emätinpuikot ja Canesten-emulsiovoide ovat gynekologisten sienitulehdusten paikallishoitoon tarkoitettuja lääkkeitä.
In vitro klotrimatsoli estää korynebakteerien ja grampositiivisten kokkien (lukuun ottamatta enterokokkeja) jakaantumista pitoisuuksilla 0,5-10 mikrog vaikuttavaa ainetta/ml.
Annostelua emättimeen tarkastelleissa farmakokineettisissä tutkimuksissa on osoitettu, että vain hyvin pieni osa klotrimatsoliannoksesta imeytyy emättimeen annostelun jälkeen (3-10 % annoksesta). Nopea ensikierron metabolia maksan kautta muuttaa imeytyneen klotrimatsolin farmakologisesti inaktiivisiksi hajoamistuotteiksi. Siksi huippupitoisuudet plasmassa jäävät alle 0,01 µg:n/ml emättimeen annostellun klotrimatsoliannoksen jälkeen. Emättimeen annosteltu klotrimatsoli ei todennäköisesti aiheuta havaittavia systeemisiä vaikutuksia eikä haittavaikutuksia.
10 mg/g emulsiovoide:
Ihoannostelua selvittäneissä farmakokineettisissä tutkimuksissa on osoitettu, että vain hyvin pieni osa klotrimatsoliannoksesta imeytyy (alle 2 % iholle levitetystä annoksesta). Imeytynyttä osaa vastaavat vaikuttavan aineen huippupitoisuudet plasmassa jäävät alle 0,01 µg/ml, eli alle detektiorajan. Nopea ensikierron metabolia muuttaa klotrimatsolin inaktiivisiksi hajoamistuotteiksi. Tämä viittaa siihen, että iholle levitetty klotrimatsoli ei todennäköisesti aiheuta mitattavia systeemisiä vaikutuksia eikä haittavaikutuksia.
Canesten Soft 500 mg emätinpuikko, kapseli, pehmeä:
Valkovaseliini, nestemäinen parafiini, liivate, glyseroli, puhdistettu vesi, titaanioksidi (E171), kinoliinikeltainen (E104), paraoranssi, oranssi (E110), lesitiini (E322), keskipitkäketjuiset tyydyttyneet triglyseridit.
Canesten Soft Kombi:
Canesten Soft 500 mg emätinpuikko, kapseli, pehmeä: Valkovaseliini, nestemäinen parafiini, liivate, glyseroli, puhdistettu vesi, titaanioksidi (E171), kinoliinikeltainen (E104), paraoranssi, oranssi (E110), lesitiini (E322), keskipitkäketjuiset tyydyttyneet triglyseridit.
Canesten 10 mg/g emulsiovoide: Sorbitaanistearaatti, polysorbaatti 60, setyylipalmitaatti, setostearyylialkoholi, 2-oktyylidodekanoli, bentsyylialkoholi, puhdistettu vesi.
Canesten Soft 500 mg emätinpuikko, kapseli, pehmeä: Säilytä alkuperäispakkauksessa. Herkkä kosteudelle.
CANESTEN SOFT emätinpuikko, kapseli, pehmeä
500 mg 1 fol (15,86 €)
CANESTEN SOFT KOMBI emulsiovoide + emätinpuikko, kapseli pehmeä
500 mg + 10 mg/g 1 + 20 g (18,96 €)
Yksi emätinpuikko läpipainopakkauksessa. Läpipainopakkaus on tehty kolminkertaisesta laminaattikerroksesta PVC/PVdC/PVC ja alumiinifoliosta. Kansiosa on kuumasaumattu alaosaan. Pakkauksessa on polypropyleenistä valmistettu asetin.
Canesten Soft 500 mg emätinpuikko, kapseli, pehmeä: Yksi emätinpuikko läpipainopakkauksessa. Läpipainopakkaus on tehty kolminkertaisesta laminaattikerroksesta PVC/PVdC/PVC ja alumiinifoliosta. Kansiosa on kuumasaumattu alaosaan. Pakkauksessa on polypropyleenistä valmistettu asetin.
Canesten 10 mg/g emulsiovoide: 20 g emulsiovoidetta alumiiniputkessa.
Canesten Soft 500 mg emätinpuikko, kapseli, pehmeä
Canesten Soft 500 mg emätinpuikko, kapseli, pehmeä ja Canesten 10 mg/g emulsiovoide: Keltainen pehmeä emätinpuikko ja valkoinen emulsiovoide (öljy/vesi).
Lääkkeitä ei tule heittää viemäriin eikä hävittää talousjätteen mukana. Kysy käyttämättömien lääkkeiden hävittämisestä apteekissa. Näin menetellen suojelet luontoa.